Document ID: 31997D0004

Komisjoni otsus,
12. detsember 1996,
millega koostatakse ajutised loetelud kolmandate riikide ettevõtete kohta, millest liikmesriigid lubavad importida värsket kodulinnuliha
(EMPs kohaldatav tekst)
(97/4/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] eriti selle artikli 2 lõiget 1,
ning arvestades, et:
komisjoni otsusega 94/85/EÜ, [2] viimati muudetud otsusega 96/2/EÜ, [3] koostatakse nende kolmandate riikide loetelu, millest liikmesriigid lubavad importida värsket linnuliha;
juhul, kui kõnealuses loetelus on palju riike, on loomatervishoiu- ja veterinaarnõuded värske linnuliha importimiseks sätestatud komisjoni otsusega 94/984/EÜ, [4] muudetud otsusega 96/456/EÜ; [5]
ühendus on saanud neilt kolmandatelt riikidelt ettevõtete loetelud koos tagatistega selle kohta, et need vastavad täielikult asjakohastele ühenduse tervishoiunõuetele ning et kui teatav ettevõte neid nõudeid ei täida, peatatakse selle eksport Euroopa Ühendusse;
võimaldamaks käesolevate loetelude kasutulevõtmisest tuleneva uue olukorra korrigeerimist, tuleks enne selle kohaldamist kehtestada teatud ajavahemik, mille järel kolmandad riigid, kes pole saatnud oma ettevõtete loetelu koos piisavate tagatistega, ei või enam värsket kodulinnuliha ühendusse eksportida;
seega on võimalik koostada ajutised loetelud värsket linnuliha valmistavate ettevõtete kohta nendes riikides;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Liikmesriigid lubavad importida värsket linnuliha ettevõtetest, mis on loetletud käesoleva otsuse lisas.
2. Lisas esitatud ettevõtetest importimisel kohaldatakse jätkuvalt ühenduse mujal vastu võetud veterinaaria-alaseid sätteid.
Artikkel 2
Käesolevat otsust kohaldatakse alates 1. jaanuarist 1997.
Artikkel 3
Käesolev otsus on adresseeritud liikmesriikidele.
Brüssel, 12. detsember 1996

Labels: 3
17
5
6